इस अवसर पर बोलते हुए, राष्ट्रपति ने कहा कि उपलब्धता, गुणवत्ता और वहनीयता के आवश्यक तीन सूत्रों पर आधारित स्वास्थ्य देखभाल प्रणाली एक विकसित देश के लिए अनिवार्य शर्त है। भारत में स्वास्थ्य सेवा का विस्तार एक दीर्घकालीन प्रयास रहा है। राष्ट्रपति ने कहा कि फिर भी एक विश्वस्तरीय स्वास्थ्य देखभाल प्रणाली जनसाधारण से अभी भी दूर है। उन्होंने चिकित्सा आपातकाल के दौरान लोगों को राहत प्रदान करने के लिए स्वास्थ्य बीमा तंत्र के कारगर ढंग से कार्य करने की आवश्यकता पर बल दिया। उन्होंने कहा कि राष्ट्रीय स्वास्थ्य बीमा योजना के तहत लाभार्थी भर्ती होकर नकदी-रहित उपचार कराने का हकदार है। यह सुविधा व्यापक होनी चाहिए तथा इसे प्राथमिक, माध्यमिक और तृतीयक स्वास्थ्य सेवा में उपलब्ध होना चाहिए। उन्होंने जोर देकर कहा कि हमें देश के प्रत्येक गरीब व्यक्ति तक इसके लाभ सुनिश्चित करने चाहिएं।